《建宁》
清代·殷兆镛

星程访古南乡路，风物尝新北苑茶。楼毁碧云怀郡治，岭环红树有人家。

诗心梦揽天湖景，药笼思收泽泻花。使院酒阑还点笔，尊闻堂外月初斜。

作者简介：（1806—1883）清江苏吴江人，字谱经，一字序伯。道光二十年进士。授编修。光绪初官至礼部侍郎。性耿直，关心民间疾苦。太平天国战争结束后，上疏请停江浙厘捐，核减农赋，颇为巡抚李鸿章所恨。有奏议、诗文集等。